U-I-5/07
Natisni
Opravilna št.:
U-I-5/07
Datum odločitve:
2. 10. 2008
ECLI:
ECLI:SI:USRS:2008:U.I.5.07
Akt:
Zakon o zasebnem varovanju (Uradni list RS, št. 126/03) 34. in 35. čl.
Izrek:
Pobuda za začetek postopka za oceno ustavnosti 34. in 35. člena Zakona o zasebnem varovanju (Uradni list RS, št. 126/03) se zavrže.
Evidenčni stavek:
Pobudnik nima pravnovarstvene potrebe za oceno ustavnosti oziroma zakonitosti predpisa, ki je prenehal veljati, če ne izkaže, da bi bilo z morebitno ugoditvijo pobudi mogoče odpraviti posledice neustavnosti oziroma zakonitosti.
Geslo:
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Pavle Okorn, Kranj
Datum vloge:
9. 1. 2007
Vrsta odločitve:
sklep
Vrsta rešitve:
zavrženje
Dokument:
US28318
Dokument v PDF obliki:
U-I-5-07.pdf
81 KB
Prenesite datoteko
U-I-5/07-4
2. 10. 2008
SKLEP
Ustavno sodišče je v postopku za preizkus pobude Pavleta Okorna, Kranj, na seji 2. oktobra 2008
sklenilo:
Pobuda za začetek postopka za oceno ustavnosti 34. in 35. člena Zakona o zasebnem varovanju (Uradni list RS, št. 126/03) se zavrže.
Obrazložitev
1. Pobudnik izpodbija v izreku tega sklepa navedeno zakonsko ureditev. Zatrjuje, da je v neskladju s 74. členom Ustave, ker pridobitev licence za upravljanje z varnostno-nadzornim centrom in licence za načrtovanje in izvajanje varnostnih sistemov pogojuje z določeno kadrovsko zasedbo. Pravni interes utemeljuje z navedbo, da je manjši podjetnik posameznik, ki teh pogojev ne more zagotoviti.
2. Izpodbijana zakonska ureditev je med postopkom pred Ustavnim sodiščem prenehala veljati. Ustavno sodišče praviloma presoja le veljavne predpise. Na podlagi drugega odstavka 47. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) lahko presoja neveljavne predpise, če niso bile odpravljene posledice njihove neustavnosti in nezakonitosti (prvi odstavek 47. člena ZUstS).
3. Izpodbijani predpis ne učinkuje neposredno. Ustavno sodišče je v sklepu št. U-I-174/05 z dne 13. 12. 2007 (Uradni list RS, št. 122/07 in OdlUS XVI, 87) sprejelo stališče, da se lahko tudi v primerih, ko se s pobudo zahteva presoja ustavnosti oziroma zakonitosti predpisa, ki je bodisi prenehal veljati že pred vložitvijo pobude bodisi po vložitvi pobude, pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. Iz razlogov, navedenih v citiranem sklepu, pobudnik ne izkazuje pravovarstvene potrebe iz 47. člena ZUstS za oceno ustavnosti predpisa. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik